**ՀԻՄՆԱՎՈՐՈՒՄ**

**««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ** **ՎԵՐԱԲԵՐՅԱԼ**

**Իրավական ակտի ընդունման անհրաժեշտությունը.**

Հայաստանի Հանրապետության կառավարության որոշման նախագծով նախատեսվում է ՀՀ 2022 թվականի պետական բյուջեով նախատեսված **ՀՀ կառավարության պահուստային ֆոնդից ՀՀ կրթության, գիտության, մշակույթի և սպորտի նախարարությանը** **հատկացնել 20,000.0** **հազար դրամ գումար՝** բյուջետային ծախսերի տնտեսագիտական դասակարգման «Կապիտալ դրամաշնորհներ պետական և համայնքային ոչ առևտրային կազմակերպություններին» հոդվածով՝ հատկացվող գումարը ուղղելով Հայկական Խորհրդային Սոցիալիստական Հանրապետության ժողովրդական արտիստ, դիրիժոր Օհան Դուրյանի արձանի պատրաստմանը և տեղադրմանը:

**Ընթացիկ իրավիճակը և խնդիրները.**

ՀՀ վարչապետի 2022 թ. ապրիլի 14-ի «Օհան Դուրյանի ծննդյան 100-ամյակի հոբելյանական հանձնաժողով ստեղծելու մասին» N 385-Ա որոշման 2-րդ կետով նախատեսված է մշակել հոբելյանական միջոցառումների ծրագիր: 2022 թ. մայիսի 30-ին միջոցառումների ծրագիրը ներկայացվել է ՀՀ Կառավարություն և ՀՀ ֆինանսների նախարարություն: Համաձայն ծրագրի՝ նախատեսվում է նաև պատրաստել Մաեստրոյի արձանը, որը կտեղակայվի Ալ. Սպենդիարյանի անվան օպերայի և բալետի ազգային ակադեմիական թատրոնի հարակից տարածքում:

2022 թ. հունիսի 21-ին Երևանի ավագանու նիստում որոշում է կայացվել վերոնշյալ տարածքում արձանը կագնեցնելու վերաբերյալ /որոշումը կցվում է/: Ավագանու նիստին ներկայացվել է հուշարձանի էսքիզն ու պատկերը տեղանքի հետ համադրությամբ։ Այն իրենից ներկայացնում է երեք վեր խոյացող մուգ ապակե սյուներ, որոնցից մեջտեղում տեղադրված սյունի վրա կտեղադրվի Օհան Դուրյանի կիսանդրին, իսկ կողքերի սյուների՝ Մաեստրոյի ձեռքրեը՝ դիրիժորության (չափ տալու) պահին։ Արձանը լինելու է լուսավորված և ունենալու է երաժշտական ուղեկցություն (դինամիկները տեղադրվելու են պատվանդանի մասում)։ Արձանի վրա փորագրված է լինելու «Օհան Դուրյան»։ Կիսանդրին և ձեռքերը պատրաստված են լինելու բրոնզից։

Հայկական Խորհրդային Սոցիալիստական Հանրապետության ժողովրդական արտիստ, դիրիժոր Օհան Դուրյանի արձանի պատրաստման համար 20,000.0 հազար դամ գումարը հատկացվում է «Եղիշե Չարենցի անվան գրականության և արվեստի թանգարան» ՊՈԱԿ-ին, որն էլ կազմակերպելու է արձանի պատրաստման և տեղադրման աշխատանքների գնման գործընթացը: Նախագծով նախատեսվում է թույլատրել ՊՈԱԿ-ին Օհան Դուրյանի արձանի պատրաստման և տեղադրման աշխատանքների ձեռքբերման համար գնման ձև սահմանել հրատապ մեկ անձից գնում կատարելու ընթացակարգը: Նշվածը պայմանավորված է հրատապության հիմունքով (հոբելյանական միջոցառումը տեղի է ունենալու սեպտեմբերին), ինչպես նաև այն հանգամանքով, որ նման դեպքերում գործ ունենք մեծանուն արվեստագետի և հանրային հեղինակությունների հետ:

Ստեղծագործական ոլորտը սուբյեկտիվության, երևակայության, ճաշակի և նախասիրությունների ոլորտ է, որտեղ տեխնիկական բնութագրիչներն անհամատեղելի են վերջնական արդյունքի հետ: Տվյալ դեպքում անշրջանցելի է նաև Դուրյանի այրու գրավոր ցանկությունը, ըստ որի Մաեստրոյի արձանի պատրաստումը վերապահված է քանդակագործ Գետիկ Բաղդասարյանին, ինչն էլ հաստատվել է հոբելյանական հանձնաժողովի կողմից։ Արվեստի յուրաքանչյուր գործ անկրկներլի է, բացառիկ և հեղինակային մտահաղացման արդյունք: Այսպիսով, ստեղծագործական ոլորտում մրցութային ընթացակարգերի կիրառումը անիրագործելի է:

Նախագծով նախատեսվում է նաև մեկ անձից գնման ընթացակարգի կիրառման դեպքում չպահանջել բանկային երաշխիքի ներկայացում՝ ելնելով այն հանգամանքից, որ աշխատանքների գնումը վերաբերում է ոչ թե իրավաբանական, այլ ֆիզիկական անձի, այլ կերպ ասած՝ արվեստագետի: Այսպիսով, երաշխիքի ներկայացման պահանջը ոչ միայն նպատակահարմար չէ, այլ նաև անիրականանալի: Առհասարակ, նման դեպքերի համար ինստիտուցիոնալ վերանայման կարիք ունի բանկային երաշխիքի ներկայացման պահանջի կիրառումը, առավել ևս որ ՀՀ կառավարության 2021-2026թթ. գործունեության միջոցառումների ծրագրի 41.1 կետով ինքնազբաղ/ անկախ ստեղծագործողների գործունեության խթանումը ամրագրված է որպես առաջնահերթություն:

Որպես արձանների պատրաստման/վերականգնման հաջողված նախադեպ կարող ենք դիտարկել «Ճանապարհաշինարարներ» արձանի վերականգնման օրինակը, որտեղ ստեղծագործական բաղադրիչի դեպքում ևս կիրառվել են մեկ անձից գնման ընթացակարգը՝ առանց բանկային երաշխիքի ներկայացման պահանջի:

**Կարգավորման նպատակը և բնույթը.**

Որոշման նախագծի ընդունմամբ կիրականացվեն Օհան Դուրյանի արձանի պատրաստման և տեղադրման աշխատանքները:

**Նախագծի մշակման գործընթացում ներգրավված ինստիտուտները և անձինք.**

ՀՀ կրթության, գիտության, մշակույթի և սպորտի նախարարության մասնագետները:

**Իրավական ակտի կիրարկման դեպքում ակնկալվող արդյունքը.**

Որոշման ընդունման արդյունքում կապահովվի Օհան Դուրյանի ծննդյան 100-ամյակին նվիրված հոբելյանական ծրագրի ամբողջական կենսագործումը։

**Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.**

««Հայաստանի Հանրապետության 2022 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ և լրացումներ կատարելու և Հայաստանի Հանրապետության կրթության, գիտության, մշակույթի և սպորտի նախարարությանը գումար հատկացնելու մասին» Հայաստանի Հանրապետության կառավարության որոշման ընդունման կապակցությամբ Հայաստանի Հանրապետության պետական կամ տեղական ինքնակառավարման մարմնի բյուջեում եկամուտների ավելացում կամ նվազեցում չի առաջանում, իսկ ծախսերն ավելանում են 20,000.0 հազար դրամով:

**Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

Նախագիծը բխում է ՀՀ ԱԺ 2021 թվականի օգոստոսի 26-ի ԱԺՈ-002-Ն որոշմամբ հավանության արժանացած ՀՀ կառավարության 2021-2026 թթ. ծրագրի «4.9 Մշակույթ» բաժնի մշակութային ժառանգության ոլորտում պետական քաղաքականությանը վերաբերող 7-րդ ենթակետից, որով նախատեսվում է *«մշակութային զբոսաշրջության զարգացմանն ուղղված ծրագրեի իրականացում ...»*:

Նշվածն ամրագրված է նաև ՀՀ կառավարության 18.11.2021թ. N 1902-Լ որոշմամբ հաստատված ՀՀ կառավարության 2021-2026 թվականների գործունեության միջոցառումների ծրագրի 33-րդ կետում, որով նախատեսվում է *hայ մշակույթի հանրահռչակում, հանրային լայն մասնակցության ապահովում մշակութային կյանքին*:

Նախագիծը բխում է նաև ՀՀ վարչապետի 2022 թվականի հուլիսի 14-ի N 02/11.3/20422-2022 հանձնարարականից /պատճենը կցվում է/:

**Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.**

1. Այլ իրավական ակտերում փոփոխությունների և/կամ լրացումների անհրաժեշտությունը.

Չի առաջացնում:

2. Միջազգային պայմանագրերով ստանձնած պարտավորությունների հետ համապատասխանությունը.

Համապատասխանում է:

**Այլ տեղեկություններ.**

Չկան: